《感寓 其六十六》
明代·朱诚泳

百神固非一，所主在一人。一人总神器，百神歆所禋。

一诚本昭著，二气自屈伸。变化讵能测，恍惚不可亲。

所贵乎君子，万物备其身。鬼神自扶佑，福履将日臻。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。